erhwenkuo/poetry-chinese-zhtw huggingface dataset:
春雪
作者：吳仁璧（唐）

雪霽凝光入坐寒，天明猶自臥袁安。貂裘穿後鶴氅敝，自此風流不足看。
衰柳
作者：吳仁璧（唐）

金風漸利露珠團，廣陌長堤黛色殘。水殿狂遊隋煬帝，一千餘裡可堪看。
鳳仙花
作者：吳仁璧（唐）

香紅嫩綠正開時，冷蝶饑蜂兩不知。此際最宜何處看，朝陽初上碧梧枝。
金錢花
作者：吳仁璧（唐）

淺絳濃香幾朵勻，日熔金鑄萬家新。堪疑劉寵遺芳在，不許山陰父老貧。
錢塘鶴
作者：吳仁璧（唐）

人間路靄青天半，鼇岫雲生碧海涯。雖抱雕籠密扃鑰，可能長在叔倫家。
句
作者：吳仁璧（唐）

為惜苔錢妨換砌，因憐山色旋開尊。高閣煙霞禪客睡，滿城塵土世人忙。五龍金角向星斗，三洞玉音愁鬼神。蒲草薄裁連蒂白，胭脂濃染半葩紅。（題鶯粟花，
奉試麥壟多秀色
作者：汪極（唐）

南陌生岐穗，農家樂事多。塍畦交茂綠，苗實際清和。日布玲瓏影，風翻浩蕩波。來牟知帝力，含哺有衢歌。
下第戲狀元崔昭緯
作者：張曙1（唐）

千里江山陪驥尾，五更風水失龍鱗。昨夜浣花溪上雨，綠楊芳草為何人。
贈天臺王處士
作者：林嵩（唐）

深隱天臺不記秋，琴臺長別一何愁。茶煙巖外雲初起，赤城不掩高宗夢，寧久懸冠枕瀑流。
補周禮九夏系文：九夏歌九篇
作者：皮日休（唐）

爣爣皎日，欻麗於天。厥明禦舒，如王出焉。爣爣皎日，欻入於地。厥晦厥貞，如王入焉。出有龍旗，入有珩佩。勿驅勿馳，惟慎惟戒。出有嘉謀，入有內則。繄彼臣庶，欽王之式。愔愔清廟，儀儀象服。我屍出矣，迎神之穀。杳杳陰竹，坎坎路鼓。我屍入矣，得神之祜。有鬱其鬯，有儼其彝。九變未作，全乘來之。既醑既酢，爰朄爰舞。象物既降，全乘之去。麟之儀儀，不縶不維。樂德而至，如賓之嬉。鳳之愉愉，不篝不笯。樂德而至，如賓之娛。自筐及筥，我有牢醑。自筐及篚，我有貨幣。我牢不愆，我貨不匱。碩碩其才，有樂而止。王有虎臣，錫之鈇鉞。徵彼不憓，一撲而滅。王有虎臣，錫之圭瓚。徵彼不享，一烘而泮。王有掌訝，偵爾疆理。王有掌客，饋爾饔餼。何以樂之，金石九奏。何以錫之，龍旗九旒。玲玲衡笄，翬衣榆翟。自內而祭，為君之則。洪源誰孕，疏為江河。大塊孰埏，播為山阿。厥流浩漾，厥勢嵯峨。今君之酌，慰我實多。禮酒既酌，嘉賓既厚，牘為之奏。禮酒既竭，嘉賓既悅，應為之節。禮酒既罄，嘉賓既醒，雅為之行。桓桓其珪，袞袞其衣。出作二伯，天子是毗。桓桓其珪，袞袞其服。入作三孤，國人是福。
三羞詩三首
作者：皮日休（唐）

吾聞古君子，介介勵其節。入門疑儲宮，撫己思鈇鉞。志者若不退，佞者何由達。君臣一殽膳，家國共殘殺。此道見於今，永思心若裂。王臣方謇謇，佐我無玷缺。如何以謀計，中道生芽櫱。憲司遵故典，分道播南越。蒼惶出班行，家室不容別。玄鬢行為霜，清淚立成血。乘遽劇飛鳥，就傳過風發。嗟吾何為者，叨在造士列。獻文不上第，歸於淮之汭。蹇蹄可再奔，退羽可後歇。利則侶軒裳，塞則友松月。而於方寸內，未有是愁結。未為祿食仕，俯不愧梁糲。未為冠冕人，死不慚忠烈。如何有是心，不能叩丹闕。赫赫負君歸，南山採芝蕨。南荒不擇吏，致我交址覆。綿聯三四年，流為中夏辱。懦者鬥即退，武者兵則黷。軍庸滿天下，戰將多金玉。刮則齊民癰，分為猛士祿。雄健許昌師，忠武冠其族。去為萬騎風，住作一川肉。昨朝殘卒回，千門萬戶哭。哀聲動閭裡，怨氣成山谷。誰能聽晝鼙，不忍看金鏃。吾有制勝術，不奈賤碌碌。貯之胸臆間，慚見許師屬。自嗟胡為者，得躡前修躅。家不出軍租，身不識部曲。亦衣許師衣，亦食許師粟。方知古人道，蔭我已為足。念此向誰羞，悠悠潁川綠。天子丙戌年，淮右民多饑。就中潁之汭，轉徙何累累。夫婦相顧亡，棄卻抱中兒。兄弟各自散，出門如大痴。一金易蘆蔔，一縑換鳧茈。荒村墓鳥樹，空屋野花籬。兒童齧草根，倚桑空羸羸。斑白死路傍，枕土皆離離。方知聖人教，於民良在斯。厲能去人愛，荒能奪人慈。如何司牧者，有術皆在茲。粵吾何為人，數畝清溪湄。一寫落第文，一家歡複嬉。朝食有麥饘，晨起有布衣。一身既飽暖，一家無怨諮。家雖有畎畝，手不秉鎡基。歲雖有劄瘥，庖不廢晨炊。何道以致是，我有明公知。食之以侯食，衣之以侯衣。歸時卹金帛，使我奉庭闈。撫己愧潁民，奚不進德為。因茲感知己，盡日空涕洟。
七愛詩：房杜二相國
作者：皮日休（唐）

吾愛房與杜，貧賤共聯步。脫身拋亂世，策杖歸真主。縱橫握中算，左右天下務。骯髒無敵才，磊落不世遇。美矣名公卿，魁然真宰輔。黃閣三十年，清風一萬古。巨業照國史，大勳鎮王府。遂使後世民，至今受陶鑄。粵吾少有志，敢躡前賢路。苟得同其時，願為執鞭豎。
七愛詩：李太尉
作者：皮日休（唐）

吾愛李太尉，崛起定中原。驍雄十萬兵，四面圍國門。一戰取王畿，一叱散妖氛。乘輿既反正，兇豎爭亡魂。巍巍柱天功，蕩蕩蓋世勳。仁於曹孟德，勇過霍將軍。丹券入帑藏，青史傳子孫。所謂大丈夫，動合驚乾坤。所謂聖天子，難得忠貞臣。下以契魚水，上以合風雲。百世必一亂，千年方一人。吾雖翰墨子，氣概敢不群。願以太平頌，題向甘泉春。
七愛詩：盧徵君
作者：皮日休（唐）

吾愛盧徵君，高臥嵩山裡。百辟未一顧，三徵方暫起。坦腹對宰相，岸幘揖天子。建禮門前吟，金鑾殿裡醉。天下皆餔糟，徵君獨潔己。天下皆樂聞，徵君獨洗耳。天下皆懷羞，徵君獨多恥。銀黃不妨懸，赤紱不妨被。而於心抱中，獨作羲皇地。籃輿一雲返，泥詔褒不已。再看緱山雲，重酌嵩陽水。放曠書裡終，逍遙醉中死。吾謂伊與周，不若徵君貴。吾謂巢與許，不若徵君義。高名無階級，逸跡絕涯涘。萬世唐書中，逸名不可比。粵吾慕真隱，強以骨肉累。如教不為名，敢有徵君志。
七愛詩：元魯山
作者：皮日休（唐）

吾愛元紫芝，清介如伯夷。輦母遠之官，宰邑無玷疵。三年魯山民，豐稔不暫饑。三年魯山吏，清慎各自持。只飲魯山泉，只採魯山薇。一室冰檗苦，四遠聲光飛。退歸舊隱來，鬥酒入茅茨。雞黍匪家畜，琴尊常自怡。盡日一菜食，窮年一布衣。清似匣中鏡，直如琴上絲。世無用賢人，青山生白髭。既臥黔婁衾，空立陳寔碑。吾無魯山道，空有魯山辭。所恨不相識，援毫空涕垂。
七愛詩：李翰林
作者：皮日休（唐）

吾愛李太白，身是酒星魄。口吐天上文，跡作人間客。磥砢千丈林，澄澈萬尋碧。醉中草樂府，十幅筆一息。召見承明廬，天子親賜食。醉曾吐禦床，傲幾觸天澤。權臣妒逸才，心如鬥筲窄。失恩出內署，海嶽甘自適。刺謁戴接z5，赴宴著縠屐。諸侯百步迎，明君九天憶。竟遭腐脅疾，醉魄歸八極。大鵬不可籠，大椿不可植。蓬壺不可見，姑射不可識。五嶽為辭鋒，四溟作胸臆。惜哉千萬年，此俊不可得。
七愛詩：白太傅
作者：皮日休（唐）

吾愛白樂天，逸才生自然。誰謂辭翰器，乃是經綸賢。欻從浮豔詩，作得典誥篇。立身百行足，為文六藝全。清望逸內署，直聲驚諫垣。所刺必有思，所臨必可傳。忘形任詩酒，寄傲遍林泉。所望標文柄，所希持化權。何期遇訾毀，中道多左遷。天下皆汲汲，樂天獨怡然。天下皆悶悶，樂天獨舍旃。高吟辭兩掖，清嘯罷三川。處世似孤鶴，遺榮同脫蟬。仕若不得志，可為龜鏡焉。
正樂府十篇：卒妻怨
作者：皮日休（唐）

河湟戍卒去，一半多不回。家有半菽食，身為一囊灰。官吏按其籍，伍中斥其妻。處處魯人髽，家家杞婦哀。少者任所歸，老者無所攜。況當劄瘥年，米粒如瓊瑰。累累作餓殍，見之心若摧。其夫死鋒刃，其室委塵埃。其命即用矣，其賞安在哉。豈無黔敖恩，救此窮餓骸。誰知白屋士，念此翻欸欸。
正樂府十篇：橡媼歎
作者：皮日休（唐）

秋深橡子熟，散落榛蕪岡。傴傴黃發媼，拾之踐晨霜。移時始盈掬，盡日方滿筐。幾嚗複幾蒸，用作三冬糧。山前有熟稻，紫穗襲人香。細獲又精舂，粒粒如玉璫。持之納於官，私室無倉箱。如何一石餘，只作五鬥量。狡吏不畏刑，貪官不避贓。農時作私債，農畢歸官倉。自冬及於春，橡實誑饑腸。吾聞田成子，詐仁猶自王。籲嗟逢橡媼，不覺淚沾裳。
正樂府十篇：貪官怨
作者：皮日休（唐）

國家省闥吏，賞之皆與位。素來不知書，豈能精吏理。大者或宰邑，小者皆尉史。愚者若混沌，毒者如雄虺。傷哉堯舜民，肉袒受鞭棰。吾聞古聖王，天下無遺士。朝廷及下邑，治者皆仁義。國家選賢良，定製兼拘忌。所以用此徒，令之充祿仕。何不廣取人，何不廣曆試。下位既賢哉，上位何如矣。胥徒賞以財，俊造悉為吏。天下若不平，吾當甘棄市。
正樂府十篇：農父謠
作者：皮日休（唐）

農父冤辛苦，向我述其情。難將一人農，可備十人徵。如何江淮粟，挽漕輸鹹京。黃河水如電，一半沈與傾。均輸利其事，職司安敢評。三川豈不農，三輔豈不耕。奚不車其粟，用以供天兵。美哉農父言，何計達王程。
正樂府十篇：路臣恨
作者：皮日休（唐）

路臣何方來，去馬真如龍。行驕不動塵，滿轡金瓏璁。有人自天來，將避荊棘叢。獰呼不覺止，推下蒼黃中。十夫掣鞭策，禦之如驚鴻。日行六七郵，瞥若鷹無蹤。路臣慎勿愬，愬則刑爾躬。軍期方似雨，天命正如風。七雄戰爭時，賓旅猶自通。如何太平世，動步卻途窮。
正樂府十篇：賤貢士
作者：皮日休（唐）

南越貢珠璣，西蜀進羅綺。到京未晨旦，一一見天子。如何賢與俊，為貢賤如此。所知不可求，敢望前席事。吾聞古聖人，射宮親選士。不肖盡屏跡，賢能皆得位。所以謂得人，所以稱多士。歎息幾編書，時哉又何異。
正樂府十篇：頌夷臣
作者：皮日休（唐）

夷師本學外，仍善唐文字。吾人本尚舍，何況夷臣事。所以不學者，反為夷臣戲。所以屍祿人，反為夷臣忌。籲嗟華風衰，何嘗不由是。
正樂府十篇：惜義鳥
作者：皮日休（唐）

商顏多義鳥，義鳥實可嗟。危巢末累累，隱在栲木花。他巢若有雛，乳之如一家。他巢若遭捕，投之同一羅。商人每秋貢，所貴複如何。飽以稻粱滋，飾以組繡華。惜哉仁義禽，委戲於宮娥。吾聞鳳之貴，仁義亦足誇。所以不遭捕，蓋緣生不多。
正樂府十篇：誚虛器
作者：皮日休（唐）

襄陽作髹器，中有庫露真。持以遺北虜，紿雲生有神。每歲走其使，所費如雲屯。吾聞古聖王，修德來遠人。未聞作巧詐，用欺禽獸君。吾道尚如此，戎心安足雲。如何漢宣帝，卻得呼韓臣。
正樂府十篇：哀隴民
作者：皮日休（唐）

隴山千萬仞，鸚鵡巢其巔。窮危又極嶮，其山猶不全。蚩蚩隴之民，懸度如登天。空中覘其巢，墮者爭紛然。百禽不得一，十人九死焉。隴川有戍卒，戍卒亦不閑。將命提雕籠，直到金臺前。彼毛不自珍，彼舌不自言。胡為輕人命，奉此玩好端。吾聞古聖王，珍禽皆舍旃。今此隴民屬，每歲啼漣漣。
奉獻致政裴秘監
作者：皮日休（唐）

何胤本徵士，高情動天地。既無閥閱門，常嫌冠冕累。宰邑著嘉政，為郡留高致。移官在書府，方樂鴛池貴。玉季牧江西，泣之不忍離。舍杖隨之去，天下欽高義。烏帽白絺裘，籃輿竹如意。黃菊陶潛酒，青山謝公妓。月檻詠詩情，花溪釣魚戲。鐘陵既方舟，魏闕將結駟。甘求白首閑，不為蒼生起。優詔加大監，所以符公議。既為逍遙公，又作鴟夷子。安車懸不出，駟馬閑無事。微雨漢陂舟，殘日終南騎。富貴盡淩雲，何人能至此。猜禍皆及身，何複至如是。賢哉此丈夫，百世一人矣。
秋夜有懷
作者：皮日休（唐）

夢裡憂身泣，覺來衣尚濕。骨肉煎我心，不是謀生急。如何欲佐主，功名未成立。處世既孤特，傳家無承襲。明朝走梁楚，步步出門澀。如何一寸心，千愁萬愁入。
喜鵲
作者：皮日休（唐）

棄羶在庭際，雙鵲來搖尾。欲啄怕人驚，喜語晴光裡。何況佞幸人，微禽解如此。
蚊子
作者：皮日休（唐）

隱隱聚若雷，噆膚不知足。皇天若不平，微物教食肉。貧士無絳紗，忍苦臥茅屋。何事覓膏腴，腹無太倉粟。
鹿門夏日
作者：皮日休（唐）

滿院松桂陰，日午卻不知。山人睡一覺，庭鵲立未移。出簷趁雲去，忘戴白接z5。書眼若薄霧，酒腸如漏卮。身外所勞者，飲食須自持。何如便絕粒，直使身無為。
偶書
作者：皮日休（唐）

女媧掉繩索，緪泥成下人。至今頑愚者，生如土偶身。雲物養吾道，天爵高我貧。大笑猗氏輩，為富皆不仁。
讀書
作者：皮日休（唐）

家資是何物，積帙列梁梠。高齋曉開卷，獨共聖人語。英賢雖異世，自古心相許。案頭見蠹魚，猶勝凡儔侶。
貧居秋日
作者：皮日休（唐）

亭午頭未冠，端坐獨愁予。貧家煙爨稀，灶底陰蟲語。門小愧車馬，廩空慚雀鼠。盡室未寒衣，機聲羨鄰女。
洛陽春
作者：白居易（唐）

洛陽陌上春長在，惜別今來二十年。唯覓少年心不得，其餘萬事盡依然。
恨去年
作者：白居易（唐）

老去唯耽酒，春來不著家。去年來校晚，不見洛陽花。
早出晚歸
作者：白居易（唐）

早起或因攜酒出，晚歸多是看花回。若拋風景長閑坐，自問東京作底來。
魏王堤
作者：白居易（唐）

花寒懶發鳥慵啼，信馬閑行到日西。何處未春先有思，柳條無力魏王堤。
嘗黃醅新酎憶微之
作者：白居易（唐）

世間好物黃醅酒，天下閒人白侍郎。愛向卯時謀洽樂，元九計程殊未到，甕頭一醆共誰嘗。
勸行樂
作者：白居易（唐）

少年信美何曾久，春日雖遲不再中。歡笑勝愁歌勝哭，請君莫道等頭空。
老慵
作者：白居易（唐）

豈是交親向我疏，老慵自愛閉門居。近來漸喜知聞斷，免惱嵇康索報書。
酬別微之
作者：白居易（唐）

灃頭峽口錢唐岸，三別都經二十年。且喜筋骸俱健在，博望自來非棄置，承明重入莫拘牽。醉收杯杓停燈語，
予與微之老而無子發於言歎著在詩篇今年冬各有一子戲作二什一以相賀一以自嘲
作者：白居易（唐）

常憂到老都無子，何況新生又是兒。陰德自然宜有慶，莫慮鵷雛無浴處，即應重入鳳凰池。五十八翁方有後，靜思堪喜亦堪嗟。一珠甚小還慚蚌，持杯祝願無他語，慎勿頑愚似汝爺。
自問
作者：白居易（唐）

年來私自問，何故不歸京。佩玉腰無力，看花眼不明。老慵難發遣，春病易滋生。賴有彈琴女，時時聽一聲。主
晚桃花
作者：白居易（唐）

一樹紅桃亞拂池，竹遮松蔭晚開時。非因斜日無由見，春深欲落誰憐惜，白侍郎來折一枝。主
夜調琴憶崔少卿
作者：白居易（唐）

今夜調琴忽有情，欲彈惆悵憶崔卿。何人解愛中徽上，秋思頭邊八九聲。
阿崔
作者：白居易（唐）

謝病臥東都，羸然一老夫。孤單同伯道，遲暮過商瞿。豈料鬢成雪，方看掌弄珠。已衰寧望有，雖晚亦勝無。蘭入前春夢，桑懸昨日弧。裡閭多慶賀，親戚共歡娛。膩剃新胎髮，香繃小繡襦。玉芽開手爪，酥顆點肌膚。弓冶將傳汝，琴書勿墜吾。未能知壽夭，何暇慮賢愚。乳氣初離殼，啼聲漸變雛。何時能反哺，供養白頭烏。
贈鄰裡往還
作者：白居易（唐）

問予何故獨安然，免被饑寒婚嫁牽。骨肉都盧無十口，唯恐往還相厭賤，南家飲酒北家眠。
王子晉廟
作者：白居易（唐）

子晉廟前山月明，人聞往往夜吹笙。鸞吟鳳唱聽無拍，多似霓裳散序聲。
晚起
作者：白居易（唐）

起晚憐春暖，歸遲愛月明。放慵長飽睡，聞健且閑行。北闕停朝簿，西方入社名。唯吟一句偈，無念是無生。
酬皇甫賓客
作者：白居易（唐）

玄晏家風黃綺身，深居高臥養精神。性慵無病常稱病，自嫌詩酒猶多興，若比先生是俗人。
池上贈韋山人
作者：白居易（唐）

新竹夾平流，新荷拂小舟。眾皆嫌好拙，誰肯伴閒遊。客為忙多去，僧因飯暫留。獨憐韋處士，盡日共悠悠。
無夢
作者：白居易（唐）

老眼花前暗，春衣雨後寒。舊詩多忘卻，新酒且嘗看。拙定於身穩，慵應趁伴難。漸銷名利想，無夢到長安。主
對小潭寄遠上人
作者：白居易（唐）

小潭澄見底，閑客坐開襟。借問不流水，何如無念心。彼惟清且淺，此乃寂而深。是義誰能答，明朝問道林。
閑吟二首
作者：白居易（唐）

留司老賓客，春盡興如何。官寺行香少，僧房寄宿多。閑傾一醆酒，醉聽兩聲歌。憶得陶潛語，羲皇無以過。閒遊來早晚，已得一週年。嵩洛供雲水，朝廷乞俸錢。長歌時獨酌，飽食後安眠。聞道山榴發，明朝向玉泉。主
獨遊玉泉寺
作者：白居易（唐）

雲樹玉泉寺，肩舁半日程。更無人作伴，只共酒同行。新葉千萬影，殘鶯三兩聲。閒遊竟未足，春盡有餘情。
晚出尋人不遇
作者：白居易（唐）

籃輿不乘乘晚涼，相尋不遇亦無妨。輕衣穩馬槐陰下，自要閑行一兩坊。
苦熱
作者：白居易（唐）

頭痛汗盈巾，連宵複達晨。不堪逢苦熱，猶賴是閒人。朝客應煩倦，農夫更苦辛。始慚當此日，得作自由身。主
銷暑
作者：白居易（唐）

何以銷煩暑，端居一院中。眼前無長物，窗下有清風。熱散由心靜，涼生為室空。此時身自得，難更與人同。
行香歸
作者：白居易（唐）

出作行香客，歸如坐夏僧。床前雙草屨，簷下一紗燈。佩委腰無力，冠欹發不勝。鸞臺龍尾道，合盡少年登。
同王十七庶子李六員外鄭二侍禦同年四人遊龍門有感而作
作者：白居易（唐）

一曲悲歌酒一尊，同年零落幾人存。世如閱水應堪歎，今日與君重上處，龍門不是舊龍門。
池上小宴問程秀才
作者：白居易（唐）

洛下林園好自知，江南景物暗相隨。淨淘紅粒罯香飯，停杯一問蘇州客，何似吳松江上時。
橋亭卯飲
作者：白居易（唐）

卯時偶飲齋時臥，林下高橋橋上亭。松影過窗眠始覺，生計悠悠身兀兀，甘從妻喚作劉伶。
舟中夜坐
作者：白居易（唐）

潭邊霽後多清景，橋下涼來足好風。秋鶴一雙船一隻，夜深相伴月明中。
戲和微之答竇七行軍之作
作者：白居易（唐）

旌鉞從櫜鞬，賓僚禮數全。夔龍來要地，鵷鷺下遼天。赭汗騎驕馬，青娥舞醉仙。合成江上作，散到洛中傳。陋巷能無酒，貧池亦有船。春裝秋未寄，謾道有閒錢。主
閑忙
作者：白居易（唐）

奔走朝行內，棲遲林墅間。多因病後退，少及健時還。斑白霜侵鬢，蒼黃日下山。閑忙俱過日，忙校不如閑。
西風
作者：白居易（唐）

西風來幾日，一葉已先飛。新霽乘輕屐，初涼換熟衣。淺渠銷慢水，疏竹漏斜暉。薄暮青苔巷，家僮引鶴歸。
題西亭
作者：白居易（唐）

多見朱門富貴人，林園未畢即無身。我今幸作西亭主，已見池塘五度春。
觀遊魚
作者：白居易（唐）

繞池閒步看魚遊，正值兒童弄釣舟。一種愛魚心各異，我來施食爾垂鉤。
看採蓮
作者：白居易（唐）

小桃閑上小蓮船，半採紅蓮半白蓮。不似江南惡風浪，芙蓉池在臥床前。
看採菱
作者：白居易（唐）

菱池如鏡淨無波，白點花稀青角多。時唱一聲新水調，謾人道是採菱歌。
夭老
作者：白居易（唐）

早世身如風裡燭，暮年發似鏡中絲。誰人斷得人間事，少夭堪傷老又悲。
秋池
作者：白居易（唐）

洗浪清風透水霜，水邊閑坐一繩床。眼塵心垢見皆盡，不是秋池是道場。
登天宮閣
作者：白居易（唐）

午時乘興出，薄暮未能還。高上煙中閣，平看雪後山。委形群動裡，任性一生間。洛下多閑客，其中我最閑。
新雪二首
作者：白居易（唐）

不思北省煙霄地，不憶南宮風月天。唯憶靜恭楊閣老，小園新雪暖爐前。不思朱雀街東鼓，不憶青龍寺後鐘。唯憶夜深新雪後，新昌臺上七株松。
日高臥
作者：白居易（唐）

怕寒放懶日高臥，臨老誰言牽率身。夾幕繞房深似洞，未裹頭前傾一醆，何如沖雪趁朝人。主
和微之任校書郎日過三鄉
作者：白居易（唐）

三鄉過日君年幾，今日君年五十餘。不獨年催身亦變，校書郎變作尚書。
和微之十七與君別及隴月花枝之詠
作者：白居易（唐）

別時十七今頭白，惱亂君心三十年。垂老休吟花月句，恐君更結後身緣。
和微之歎槿花
作者：白居易（唐）

朝榮殊可惜，暮落實堪嗟。若向花中比，猶應勝眼花。
思往喜今
作者：白居易（唐）

憶除司馬向江州，及此凡經十五秋。雖在簪裾從俗累，爭似如今作賓客，都無一念到心頭。
題平泉薛家雪堆莊
作者：白居易（唐）

怪石千年應自結，靈泉一帶是誰開。蹙為宛轉青蛇項，所嗟地去都門遠，不得肩舁每日來。
和微之道保生三日
作者：白居易（唐）

相看鬢似絲，始作弄璋詩。且有承家望，誰論得力時。莫興三日歎，猶勝七年遲。我未能忘喜，君應不合悲。嘉名稱道保，乞姓號崔兒。但恐持相並，蒹葭瓊樹枝。
哭皇甫七郎中
作者：白居易（唐）

志業過玄晏，詞華似禰衡。多才非福祿，薄命是聰明。不得人間壽，還留身後名。涉江文一首，便可敵公卿。
晚起
作者：白居易（唐）

爛熳朝眠後，頻伸晚起時。暖爐生火早，寒鏡裹頭遲。融雪煎香茗，調酥煮乳糜。慵饞還自哂，快活亦誰知。酒性溫無毒，琴聲淡不悲。榮公三樂外，仍弄小男兒。
疑夢二首
作者：白居易（唐）

莫驚寵辱虛憂喜，莫計恩讎浪苦辛。黃帝孔丘無處問，安知不是夢中身。鹿疑鄭相終難辨，蝶化莊生詎可知。假使如今不是夢，能長於夢幾多時。
夜宴惜別
作者：白居易（唐）

笙歌旖旎曲終頭，轉作離聲滿坐愁。箏怨朱弦從此斷，何況雞鳴即須別，門前風雨冷修修。主
歸來二週歲
作者：白居易（唐）

歸來二週歲，二歲似須臾。池藕重生葉，林鴉再引雛。時豐實倉廩，春暖葺庖廚。更作三年計，三年身健無。
吾土
作者：白居易（唐）

身心安處為吾土，豈限長安與洛陽。水竹花前謀活計，不用將金買莊宅，城東無主是春光。
題岐王舊山池石壁
作者：白居易（唐）

樹深藤老竹回環，石壁重重錦翠斑。俗客看來猶解愛，黃綺更歸何處去，洛陽城內有商山。
病眼花
作者：白居易（唐）

頭風目眩乘衰老，只有增加豈有瘳。花發眼中猶足怪，必若不能分黑白，卻應無悔複無尤。
早飲醉中除河南尹敕到
作者：白居易（唐）

雪擁衡門水滿池，溫爐卯後暖寒時。綠醅新酎嘗初醉，應須了卻丘中計，女嫁男婚三徑資。
除夜
作者：白居易（唐）

病眼少眠非守歲，老心多感又臨春。火銷燈盡天明後，便是平頭六十人。
府西池
作者：白居易（唐）

柳無氣力枝先動，池有波紋冰盡開。今日不知誰計會，春風春水一時來。
天津橋
作者：白居易（唐）

津橋東北斗亭西，到此令人詩思迷。眉月晚生神女浦，報導前驅少呼喝，恐驚黃鳥不成啼。
不準擬二首
作者：白居易（唐）

籃輿騰騰一老夫，褐裘烏帽白髭須。早衰饒病多蔬食，憶昔謫居炎瘴地，巴猿引哭虎隨行。多於賈誼長沙苦，
府中夜賞
作者：白居易（唐）

櫻桃廳院春偏好，石井欄堂夜更幽。白粉牆頭花半出，舞袖飄颻棹容與，忽疑身是夢中游。主
府西池北新葺水齋，即事招賓，偶題十六韻
作者：白居易（唐）

繚繞府西面，潺湲池北頭。鑿開明月峽，決破白蘋洲。清淺漪瀾急，夤緣浦嶼幽。直沖行徑斷，平入臥齋流。石疊青稜玉，波翻白片鷗。噴時千點雨，澄處一泓油。絕境應難別，同心豈易求。少逢人愛玩，多是我淹留。夾岸鋪長簟，當軒泊小舟。枕前看鶴浴，床下見魚遊。洞戶斜開扇，疏簾半上鉤。紫浮萍泛泛，碧亞竹修修。讀罷書仍展，棋終局未收。午茶能散睡，卯酒善銷愁。簷雨晚初霽，窗風涼欲休。誰能伴老尹，時複一閒遊。
哭崔兒
作者：白居易（唐）

掌珠一顆兒三歲，鬢雪千莖父六旬。豈料汝先為異物，懷抱又空天默默，依前重作鄧攸身。
初喪崔兒報微之晦叔
作者：白居易（唐）

書報微之晦叔知，欲題崔字淚先垂。世間此恨偏敦我，文章十帙官三品，身後傳誰庇蔭誰。
府齋感懷酬夢得
作者：白居易（唐）

府伶呼喚爭先到，家醞提攜動輒隨。合是人生開眼日，勞寄新詩遠安慰，不聞枯樹再生枝。
齋居
作者：白居易（唐）

香火多相對，葷腥久不嘗。黃耆數匙粥，赤箭一甌湯。厚俸將何用，閒居不可忘。明年官滿後，擬買雪堆莊。主
與諸道者同遊二室至九龍潭作
作者：白居易（唐）

喜逢二室遊仙子，厭作三川守土臣。舉手摩挲潭上石，若言尹是嵩山主，三十六峰應笑人。主
履道池上作
作者：白居易（唐）

家池動作經旬別，松竹琴魚好在無。樹暗小巢藏巧婦，猶喜春深公事少，每來花下得踟躕。主
六十拜河南尹
作者：白居易（唐）

六十河南尹，前途足可知。老應無處避，病不與人期。幸遇芳菲日，猶當強健時。萬金何假藉，一醆莫推辭。流水光陰急，浮雲富貴遲。人間若無酒，盡合鬢成絲。主
重修府西水亭院
作者：白居易（唐）

因下疏為沼，隨高築作臺。龍門分水入，金穀取花栽。繞岸行初匝，憑軒立未回。園西有池位，留與後人開。
與諸公同出城觀稼
作者：白居易（唐）

老尹醉醺醺，來隨年少群。不憂頭似雪，但喜稼如雲。歲望千箱積，秋憐五穀分。何人知帝力，堯舜正為君。
水堂醉臥問杜三十一
作者：白居易（唐）

聞君洛下住多年，何處春流最可憐。為問魏王堤岸下，那似此堂簾幕底，連明連夜碧潺湲。
歲暮言懷
作者：白居易（唐）

職與才相背，心將口自言。磨鉛教切玉，驅鶴遣乘軒。只合居巖窟，何因入府門。年終若無替，轉恐負君恩。
座中戲呈諸少年
作者：白居易（唐）

衰容禁得無多酒，秋鬢新添幾許霜。縱有風情應淡薄，不為倚官兼挾勢，因何入得少年場。
雪後早過天津橋偶呈諸客
作者：白居易（唐）

官橋晴雪曉峨峨，老尹行吟獨一過。紫綬相輝應不惡，猶賴洛中饒醉客，時時bZ我喚笙歌。
新制綾襖成，感而有詠
作者：白居易（唐）

水波文襖造新成，綾軟綿勻溫複輕。晨興好擁向陽坐，宴安往往歡侵夜，臥穩昏昏睡到明。百姓多寒無可救，爭得大裘長萬丈，與君都蓋洛陽城。
早春雪後贈洛陽李長官長水鄭明府二同年
作者：白居易（唐）

獻歲晴和風景新，銅駝街郭暖無塵。府庭共賀三川雪，有何功德紆金紫，若比同年是幸人。
醉吟
作者：白居易（唐）

醉來忘渴複忘饑，冠帶形骸杳若遺。耳底齋鐘初過後，應被眾疑公事慢，承前府尹不吟詩。
府酒五絕：變法
作者：白居易（唐）

自慚到府來周歲，惠愛威稜一事無。唯是改張官酒法，漸從濁水作醍醐。
府酒五絕：招客
作者：白居易（唐）

日午微風且暮寒，春風冷峭雪幹殘。碧氈帳下紅爐畔，試為來嘗一醆看。
府酒五絕：辨味
作者：白居易（唐）

甘露太甜非正味，醴泉雖潔不芳馨。杯中此物何人別，柔旨之中有典刑。
府酒五絕：自勸
作者：白居易（唐）

憶昔羈貧應舉年，脫衣典酒麴江邊。十千一鬥猶賒飲，何況官供不著錢。
府酒五絕：諭妓
作者：白居易（唐）

燭淚夜粘桃葉袖，酒痕春汙石榴裙。莫辭辛苦供歡宴，老後思量悔煞君。
晚歸早出
作者：白居易（唐）

筋力年年減，風光日日新。退衙歸逼夜，拜表出侵晨。何處臺無月，誰家池不春。莫言無勝地，自是少閒人。坐厭推囚案，行嫌引馬塵。幾時辭府印，卻作自由身。
南龍興寺殘雪
作者：白居易（唐）

南龍興寺春晴後，緩步徐吟繞四廊。老趁風花應不稱，不擬人間更求事，些些疏懶亦何妨。
天宮閣早春
作者：白居易（唐）

天宮高閣上何頻，每上令人耳目新。前日晚登緣看雪，可惜三川虛作主，風光不屬白頭人。
履道居三首
作者：白居易（唐）

莫嫌地窄林亭小，莫厭貧家活計微。大有高門鎖寬宅，主人到老不曾歸。東裡素帷猶未徹，南鄰丹旐又新懸。衡門蝸舍自慚愧，收得身來已五年。世事平分眾所知，何嘗苦樂不相隨。唯餘耽酒狂歌客，只有樂時無苦時。
和夢得冬日晨興
作者：白居易（唐）

漏傳初五點，雞報第三聲。帳下從容起，窗間曨昒明。照書燈未滅，暖酒火重生。理曲絃歌動，先聞唱渭城。主
雪夜對酒招客
作者：白居易（唐）

帳小青氈暖，杯香綠蟻新。醉憐今夜月，歡憶去年人。暗落燈花燼，閑生草座塵。殷勤報弦管，明日有嘉賓。
贈晦叔憶夢得
作者：白居易（唐）

自別崔公四五秋，因何臨老轉風流。歸來不說秦中事，得君更有無厭意，猶恨尊前欠老劉。
醉後重贈晦叔
作者：白居易（唐）

老伴知君少，歡情向我偏。無論疏與數，相見輒欣然。各以詩成癖，俱因酒得仙。笑回青眼語，醉並白頭眠。豈是今投分，多疑宿結緣。人間更何事，攜手送衰年。
睡覺
作者：白居易（唐）

星河耿耿漏綿綿，月暗燈微欲曙天。轉枕頻伸書帳下，五欲已銷諸念息，世間無境可勾牽。
洛陽感寓
作者：張祜（唐）

擾擾都城曉四開，不關名利也塵埃。千門甲第身遙入，須知此事堪為鏡，莫遣黃金漫作堆。
從軍行
作者：張祜（唐）

少年金紫就光輝，直指邊城虎翼飛。一卷旌收千騎虜，白首漢廷刀筆吏，丈夫功業本相依。
愛妾換馬
作者：張祜（唐）

一面妖桃千里蹄，嬌姿駿骨價應齊。乍牽玉勒辭金棧，嬋娟躞蹀春風裡，揮手搖鞭楊柳堤。綺閣香銷華廄空，忍將行雨換追風。休憐柳葉雙眉翠，恩勞未盡情先盡，暗泣嘶風兩意同。
病宮人
作者：張祜（唐）

佳人臥病動經秋，簾幕襤縿不掛鉤。四體強扶藤夾膝，惆悵近來消瘦盡，淚珠時傍枕函流。
觀杭州柘枝
作者：張祜（唐）

舞停歌罷鼓連催，軟骨仙蛾暫起來。紅罨畫衫纏腕出，看著遍頭香袖褶，粉屏香帕又重隈。
周員外席上觀柘枝
作者：張祜（唐）

畫鼓拖環錦臂攘，小娥雙換舞衣裳。金絲蹙霧紅衫薄，一時欻腕招殘拍，斜斂輕身拜玉郎。
觀楊瑗柘枝
作者：張祜（唐）

促疊蠻鼉引柘枝，捲簾虛帽帶交垂。紫羅衫宛蹲身處，看看舞罷輕雲起，卻赴襄王夢裡期。
感王將軍柘枝妓歿
作者：張祜（唐）

寂寞春風舊柘枝，舞人休唱曲休吹。鴛鴦鈿帶拋何處，今來座上偏惆悵，曾是堂前教徹時。
揚州法雲寺雙檜
作者：張祜（唐）

謝家雙植本圖榮，樹老人因地變更。朱頂鶴知深蓋偃，縱使百年為上壽，綠陰終借暫時行。
憶遊天臺寄道流
作者：張祜（唐）

憶昨天台到赤城，幾朝仙籟耳中生。雲龍出水風聲過，今來儘是人間夢，劉阮茫茫何處行。
寄王尊師
作者：張祜（唐）

天臺南洞一靈仙，骨聳冰稜貌瑩然。曾對浦雲長昧齒，猶憶夜深華蓋上，更無人處話丹田。
公子行
作者：張祜（唐）

錦堂晝永繡簾垂，立卻花驄待出時。紅粉美人擎酒勸，近地獨遊三五騎，等閒行傍曲江池。
寓懷寄蘇州劉郎中
作者：張祜（唐）

一聞周召佐明時，西望都門強策羸。天子好文才自薄，唯是勝遊行未遍，欲離京國尚遲遲。
和杜牧之齊山登高
作者：張祜（唐）

秋溪南岸菊霏霏，急管煩弦對落暉。紅葉樹深山徑斷，流落正憐芳意在，砧聲徒促授寒衣。
題於越亭
作者：張祜（唐）

扁舟亭下駐煙波，十五年遊重此過。洲觜露沙人渡淺，腸斷中秋正圓月，夜來誰唱異鄉歌。
秋夜登潤州慈和寺上方
作者：張祜（唐）

清夜浮埃暫歇鄽，塔輪金照露華鮮。人行中路月生海，僧房閉盡下樓去，一半夢魂離世緣。
寄獻蕭相公
作者：張祜（唐）

東去江幹是勝遊，鼎湖興望不堪愁。謝安近日違朝旨，分明此事無人見，白首相看未肯休。
哭京兆龐尹
作者：張祜（唐）

揚子江頭昔共迷，一為京兆隔雲泥。故人昨日同時吊，也知世路名堪貴，誰信莊周論物齊。
送周尚書赴滑臺
作者：張祜（唐）

楚謠襦袴整三年，喉舌新恩下九天。鼓角雄都分節鉞，多病無由酬一顧，鄢陵千騎去翩翩。
和杜使君九華樓見寄
作者：張祜（唐）

孤城高柳曉鳴鴉，風簾半鉤清露華。九峰聚翠宿危檻，杜陵歸去春應早，莫厭青山謝脁家。
送人歸蜀
作者：張祜（唐）

錦城春色溯江源，三峽經過幾夜猿。紅樹兩厓開霽色，長怨相如留滯處，富家還憶卓王孫。
酬答柳宗言秀才見贈
作者：張祜（唐）

南下天臺厭絕冥，五湖波上泛如萍。江鷗自戲為蹤跡，金門後俊徒相唁，且為人間寄茯苓。
題杭州天竺寺
作者：張祜（唐）

西南山最勝，一界是諸天。上路穿巖竹，分流入寺泉。躡雲丹井畔，望月石橋邊。洞壑江聲遠，樓臺海氣連。塔明春嶺雪，鐘散暮松煙。何處去猶恨，更看峰頂蓮。
題杭州靈隱寺
作者：張祜（唐）

峰巒開一掌，朱檻幾環延。佛地花分界，僧房竹引泉。五更樓下月，十裡郭中煙。後塔聳亭後，前山橫閣前。溪沙涵水靜，澗石點苔鮮。好是呼猿久，西巖深響連。
中秋夜杭州玩月
作者：張祜（唐）

萬古太陰精，中秋海上生。鬼愁緣闢照，人愛為高明。歷歷華星遠，霏霏薄暈縈。影流江不盡，輪曳穀無聲。似鏡當樓曉，如珠出浦盈。岸沙全借白，山木半含清。小檻迴圈看，長堤蹋陣行。殷勤未歸客，煙水夜來情。
高閑上人
作者：張祜（唐）

座上辭安國，禪房戀沃州。道心黃葉老，詩思碧雲秋。卷軸朝廷餞，書函內庫收。陶欣入社叟，生怯論經儔。日色屏初揭，風聲筆未休。長波溢海岸，大點出嵩丘。不絕羲之法，難窮智永流。殷勤一箋在，留著看銀鉤。
題靈隱寺師一上人十韻
作者：張祜（唐）

八十空門子，深山土木骸。片衣閑自衲，單食老長齋。道性終能遣，人情少不乖。樔枸居上院，薜荔俯層階。洗缽前臨水，窺門外有柴。朗吟揮竹拂，高楫曳芒鞋。迸筍斜穿塢，飛泉下噴崖。種花忻土潤，撥石慮沙埋。舊往師招隱，初臨我詠懷。何當緣興玩，更為表新牌。
投常州從兄中丞
作者：張祜（唐）

扁舟何所往，言入善人邦。舊愛鵬摶海，今聞虎渡江。士因為政樂，儒為說詩降。素履冰容靜，新詞玉潤樅。金魚聊解帶，畫鷁稍移樁。邀妓思逃席，留賓命倒缸。史材誰是伍，經術世無雙。廣廈當宏構，洪鐘並待撞。成龍須講邴，展驥莫先龐。應念宗中末，秋螢照一窗。
送王昌涉侍禦
作者：張祜（唐）

十裡指東平，軍前首出征。諸侯青服舊，禦史紫衣榮。入陳梟心死，分圍虎力生。畫時安楚塞，刻日下齊城。號令朝移幕，偷蹤夜斫營。雲梯曾險上，地道慣深行。舉旆招降將，投戈趁敗兵。自慚居虜者，當此立功名。
少年樂
作者：張祜（唐）

二十便封侯，名居第一流。綠鬟深小院，清管下高樓。醉把金船擲，閑敲玉鐙遊。帶盤紅鼴鼠，袍砑紫犀牛。錦袋歸調箭，羅鞋起撥球。眼前長貴盛，那信世間愁。
華清宮和杜舍人
作者：張祜（唐）

五十年天子，離宮舊粉牆。登封時正泰，禦宇日初長。上位先名實，中興事憲章。舉戎輕甲冑，餘地取河湟。道帝玄元祖，儒封孔子王。因緣百司署，叢會一人湯。渭水波搖綠，秦山草半黃。馬頭開夜照，鷹眼利星芒。下箭朱弓滿，鳴鞭皓腕攘。畋思獲呂望，諫祇避周昌。兔跡貪前逐，梟心不早防。幾添鸚鵡勸，頻賜荔支嘗。月鎖千門靜，天高一笛涼。細音搖翠佩，輕步宛霓裳。禍亂根潛結，昇平意遽忘。衣冠逃犬虜，鼙鼓動漁陽。外戚心殊迫，中途事可量。雪埋妃子貌，刃斷祿兒腸。近侍煙塵隔，前蹤輦路荒。益知迷寵佞，惟恨喪忠良。北闕尊明主，南宮遜上皇。禁清餘鳳吹，池冷映龍光。祝壽山猶在，流年水共傷。杜鵑魂厭蜀，蝴蝶夢悲莊。雀卵遺雕栱，蟲絲罥畫梁。紫苔侵壁潤，紅樹閉門芳。守吏齊鴛瓦，耕民得翠璫。歡康昔時樂，講武舊兵場。暮草深巖靄，幽花墜徑香。不堪垂白叟，行折禦溝楊。
穆護砂
作者：張祜（唐）

玉管朝朝弄，清歌日日新。折花當驛路，寄與隴頭人。
思歸樂二首
作者：張祜（唐）

晚日催弦管，春風入綺羅。杏花如有意，偏落舞衫多。萬裡春應盡，三江雁亦稀。連天漢水廣，孤客未言歸。
金殿樂
作者：張祜（唐）

入夜秋砧動，千聲起四鄰。不緣樓上月，應為隴頭人。
牆頭花二首
作者：張祜（唐）

蟋蟀鳴洞房，梧桐落金井。為君裁舞衣，天寒剪刀冷。妾有羅衣裳，秦王在時作。為舞春風多，秋來不堪著。
胡渭州
作者：張祜（唐）

楊柳千尋色，桃花一苑芳。風吹入簾裡，唯有惹衣香。
白鼻騧
作者：張祜（唐）

為底胡姬酒，長來白鼻騧。摘蓮拋水上，郎意在浮花。
戎渾
作者：張祜（唐）

風勁角弓鳴，將軍獵渭城。草枯鷹眼疾，雪盡馬蹄輕。
楊下采桑
作者：張祜（唐）

飛絲惹綠塵，軟葉對孤輪。今朝入園去，物色強著人。
宮詞二首
作者：張祜（唐）

故國三千里，深宮二十年。一聲河滿子，雙淚落君前。自倚能歌日，先皇掌上憐。新聲何處唱，腸斷李延年。
昭君怨二首
作者：張祜（唐）

萬裡邊城遠，千山行路難。舉頭唯見日，何處是長安。漢庭無大議，戎虜幾先和。莫羨傾城色，昭君恨最多。
夕次竟陵
作者：張祜（唐）

南風吹五兩，日暮竟陵城。腸斷巴江月，夜蟬何處聲。
信州水亭
作者：張祜（唐）

南簷架短廊，沙路白茫茫。盡日不歸處，一庭梔子香。
蘇小小歌三首
作者：張祜（唐）

車輪不可遮，馬足不可絆。長怨十字街，使郎心四散。新人千里去，故人千里來。剪刀橫眼底，方覺淚難裁。登山不愁峻，涉海不愁深。中擘庭前棗，教郎見赤心。
樹中草
作者：張祜（唐）

青青樹中草，託根非不危。草生樹卻死，榮枯君可知。
七裡瀨漁家
作者：張祜（唐）

七裡垂釣叟，還傍釣臺居。莫恨無名姓，嚴陵不賣魚。
讀曲歌五首
作者：張祜（唐）

窗中獨自起，簾外獨自行。愁見蜘蛛織，尋思直到明。碓上米不舂，窗中絲罷絡。看渠駕去車，定是無四角。不見心相許，徒雲腳漫勤。摘荷空摘葉，是底採蓮人。窗外山魈立，知渠腳不多。三更機底下，摸著是誰梭。郎去摘黃瓜，郎來收赤棗。郎耕種麻地，今作西舍道。
玉樹後庭花
作者：張祜（唐）

輕車何草草，獨唱後庭花。玉座誰為主，徒悲張麗華。
莫愁樂
作者：張祜（唐）

儂居石城下，郎到石城遊。自郎石城出，長在石城頭。
襄陽樂
作者：張祜（唐）

大堤花月夜，長江春水流。東風正上信，春夜特來遊。
自君之出矣
作者：張祜（唐）

自君之出矣，萬物看成古。千尋葶藶枝，急奈長長苦。
夢江南
作者：張祜（唐）

行吟洞庭句，不見洞庭人。盡日碧江夢，江南紅樹春。
將離嶽州留獻徐員外
作者：張祜（唐）

高齋長對酒，下客亦沾魚。不為江南去，還來郡北居。
題彭澤盧明府新樓
作者：張祜（唐）

碧落新樓迥，清池古樹閑。先賢盡為宰，空看縣南山。
贈禪師
作者：張祜（唐）

坐見三生事，宗傳一衲來。已知無法說，心向定中灰。
江南逢故人
作者：張祜（唐）

河洛多塵事，江山半舊遊。春風故人夜，又醉白蘋洲。
松江懷古
作者：張祜（唐）

碧樹吳洲遠，青山震澤深。無人蹤范蠡，煙水暮沉沉。
書憤
作者：張祜（唐）

三十未封侯，顛狂遍九州。平生鏌鋣劍，不報小人讎。
題孟處士宅
作者：張祜（唐）

高才何必貴，下位不妨賢。孟簡雖持節，襄陽屬浩然。
首陽竹
作者：張祜（唐）

首陽山下路，孤竹節長存。為問無心草，如何庇本根。
題僧影堂
作者：張祜（唐）

寒葉墜清霜，空簾著燼香。生前既無事，何事更悲傷。
邊思
作者：張祜（唐）

蘇武節旌盡，李陵音信稀。花當隴上發，人向隴頭歸。
題弋陽館
作者：張祜（唐）

一葉飄然下弋陽，殘霞昏日樹蒼蒼。吳溪漫淬幹將劍，卻是猿聲斷客腸。
題秀師影堂
作者：張祜（唐）

陰陰古寺杉松下，記得長明一焰燈。盡日看山人不會，影堂中是別來僧。
贈李修源
作者：張祜（唐）

嶽陽新尉曉衙參，卻是傍人意未甘。昨夜與君思賈誼，長沙猶在洞庭南。
瓜洲聞曉角
作者：張祜（唐）

寒耿稀星照碧霄，月樓吹角夜江遙。五更人起煙霜靜，一曲殘聲遍落潮。
元日仗
作者：張祜（唐）

文武千官歲仗兵，萬方同軌奏昇平。上皇一禦含元殿，丹鳳門開白日明。
連昌宮
作者：張祜（唐）

龍虎旌旗雨露飄，玉樓歌斷碧山遙。玄宗上馬太真去，紅樹滿園香自銷。
正月十五夜燈
作者：張祜（唐）

千門開鎖萬燈明，正月中旬動帝京。三百內人連袖舞，一時天上著詞聲。
上巳樂
作者：張祜（唐）

猩猩血彩系頭標，天上齊聲舉畫橈。卻是內人爭意切，六宮紅袖一時招。
千秋樂
作者：張祜（唐）

八月平時花萼樓，萬方同樂奏千秋。傾城人看長竿出，一伎初成趙解愁。
春鶯囀
作者：張祜（唐）

興慶池南柳未開，太真先把一枝梅。內人已唱春鶯囀，花下傞傞軟舞來。
大酺樂二首
作者：張祜（唐）

車駕東來值太平，大酺三日洛陽城。小兒一伎竿頭絕，天下傳呼萬歲聲。紫陌酺歸日欲斜，紅塵開路薛王家。雙鬟笑說樓前鼓，兩仗爭輪好落花。
邠王小管
作者：張祜（唐）

虢國潛行韓國隨，宜春深院映花枝。金輿遠幸無人見，偷把邠王小管吹。
李謨笛
作者：張祜（唐）

平時東幸洛陽城，天樂宮中夜徹明。無奈李謨偷曲譜，酒樓吹笛是新聲。
甯哥來
作者：張祜（唐）

日映宮城霧半開，太真簾下畏人猜。黃翻綽指向西樹，不信甯哥回馬來。
丁巳年仲冬月江上作
作者：張祜（唐）

南來驅馬渡江濆，訊息前年此月聞。唯是賈生先慟哭，不堪天意重陰雲。
鄴中懷古
作者：張祜（唐）

鄴中城下漳河水，日夜東流莫記春。腸斷宮中望陵處，不堪臺上也無人。
讀池州杜員外杜秋娘詩
作者：張祜（唐）

年少多情杜牧之，風流仍作杜秋詩。可知不是長門閉，也得相如第一詞。
杭州開元寺牡丹
作者：張祜（唐）

濃豔初開小藥欄，人人惆悵出長安。風流卻是錢塘寺，不踏紅塵見牡丹。
招徐宗偃畫松石
作者：張祜（唐）

咫尺雲山便出塵，我生長日自因循。憑君畫取江南勝，留向東齋伴老身。
平陰夏日作
作者：張祜（唐）

西來漸覺細塵紅，擾擾舟車路向東。可惜夏天明月夜，土山前面障南風。
贈處士
作者：張祜（唐）

小徑上山山甚小，每憐僧院笑僧禪。人間莫道無難事，二十年來已是玄。
邠娘羯鼓
作者：張祜（唐）

新教邠娘羯鼓成，大酺初日最先呈。冬兒指向貞貞說，一曲幹鳴兩杖輕。
退宮人二首
作者：張祜（唐）

開元皇帝掌中憐，流落人間二十年。長說承天門上宴，百官樓下拾金錢。歌喉漸退出宮闈，泣話伶官上許歸。猶說入時歡聖壽，內人初著五方衣。
耍娘歌
作者：張祜（唐）

宜春花夜雪千枝，妃子偷行上密隨。便喚耍娘歌一曲，六宮生老是蛾眉。
悖拏兒舞
作者：張祜（唐）

春風南內百花時，道唱梁州急遍吹。揭手便拈金碗舞，上皇驚笑悖拏兒。
題靈徹上人舊房
作者：張祜（唐）

寂寞空門支道林，滿堂詩板舊知音。秋風吹葉古廊下，一半繩床燈影深。
晚秋潼關西門作
作者：張祜（唐）

日落寒郊煙物清，古槐陰黑少人行。關門西去華山色，秦地東來河水聲。
贈內人
作者：張祜（唐）

禁門宮樹月痕過，媚眼唯看宿燕窠。斜拔玉釵燈影畔，剔開紅焰救飛蛾。
洛中作
作者：張祜（唐）

元和天子昔平戎，惆悵金輿尚未通。盡日洛橋閑處看，秋風時節上陽宮。
折楊柳枝二首
作者：張祜（唐）

莫折宮前楊柳枝，玄宗曾向笛中吹。傷心日暮煙霞起，無限春愁生翠眉。凝碧池邊斂翠眉，景陽樓下綰青絲。那勝妃子朝元閣，玉手和煙弄一枝。
華清宮四首
作者：張祜（唐）

風樹離離月稍明，九天龍氣在華清。宮門深鎖無人覺，半夜雲中羯鼓聲。天闕沉沉夜未央，碧雲仙曲舞霓裳。一聲玉笛向空盡，月滿驪山宮漏長。紅樹蕭蕭閣半開，上皇曾幸此宮來。至今風俗驪山下，村笛猶吹阿濫堆。水繞宮牆處處聲，殘紅長綠露華清。武皇一夕夢不覺，十二玉樓空月明。
贈竇家小兒
作者：張祜（唐）

深綠衣裳小小人，每來聽裡解相親。天生合去雲霄上，一尺松栽已出塵。
聽崔莒侍禦葉家歌
作者：張祜（唐）

宛羅重縠起歌筵，活鳳生花動碧煙。一聲唱斷無人和，觸破秋雲直上天。
長門怨
作者：張祜（唐）

日映宮牆柳色寒，笙歌遙指碧雲端。珠鉛滴盡無心語，強把花枝冷笑看。
讀老莊
作者：張祜（唐）

等閒緝綴閑言語，誇向時人喚作詩。昨日偶拈莊老讀，萬尋山上一毫釐。
偶題
作者：張祜（唐）

古來名下豈虛為，李白顛狂自稱時。唯恨世間無賀老，謫仙長在沒人知。
別玉華仙侶
作者：張祜（唐）

繞舍煙霞為四鄰，寒泉白石日相親。塵機不盡住不得，珍重玉山山上人。
汴上送客
作者：張祜（唐）

河流西下雁南飛，楚客相逢淚濕衣。張翰思歸何太切，扁舟不住又東歸。
郵亭殘花
作者：張祜（唐）

雲暗山橫日欲斜，郵亭下馬對殘花。自從身逐徵西府，每到花時不在家。
秋時送鄭侍禦
作者：張祜（唐）

離鴻聲怨碧雲淨，楚瑟調高畫質曉天。盡日相看俱不語，西風搖落數枝蓮。
宿武牢關
作者：張祜（唐）

行人候曉久裴徊，不待雞鳴未得開。堪羨寒溪自無事，潺潺一夜宿關來。
夜宿湓浦逢崔升
作者：張祜（唐）

江流不動月西沈，南北行人萬裡心。況是相逢雁天夕，星河寥落水雲深。
京城寓懷
作者：張祜（唐）

三十年持一釣竿，偶隨書薦入長安。由來不是求名者，唯待春風看牡丹。
集靈臺二首
作者：張祜（唐）

日光斜照集靈臺，紅樹花迎曉露開。昨夜上皇新授籙，太真含笑入簾來。虢國夫人承主恩，平明騎馬入宮門。卻嫌脂粉汙顏色，淡掃蛾眉朝至尊。
感歸
作者：張祜（唐）

行卻江南路幾千，歸來不把一文錢。鄉人笑我窮寒鬼，還似襄陽孟浩然。
偶作
作者：張祜（唐）

遍識青霄路上人，相逢只是語逡巡。可勝飲盡江南酒，歲月猶殘李白身。
勸飲酒
作者：張祜（唐）

燒得硫黃漫學仙，未勝長付酒家錢。竇常不吃齊推樂，卻在人間八十年。
阿鴇湯
作者：張祜（唐）

月照宮城紅樹芳，綠窗燈影在雕樑。金輿未到長生殿，妃子偷尋阿鴇湯。
馬嵬坡
作者：張祜（唐）

旌旗不整奈君何，南去人稀北去多。塵土已殘香粉豔，荔枝猶到馬嵬坡。
太真香囊子
作者：張祜（唐）

蹙金妃子小花囊，銷耗胸前結舊香。誰為君王重解得，一生遺恨繫心腸。
雨霖鈴
作者：張祜（唐）

雨霖鈴夜卻歸秦，猶見張徽一曲新。長說上皇和淚教，月明南內更無人。
聽歌二首
作者：張祜（唐）

兒郎漫說轉喉輕，須待情來意自生。只是眼前絲竹和，大家聲裡唱新聲。十二年前邊塞行，坐中無語歎歌情。不堪昨夜先垂淚，西去陽關第一聲。
聽箏
作者：張祜（唐）

十指纖纖玉筍紅，雁行輕遏翠弦中。分明似說長城苦，水咽雲寒一夜風。
王家琵琶
作者：張祜（唐）

金屑檀槽玉腕明，子弦輕撚為多情。只愁拍盡涼州破，畫出風雷是撥聲。
李家柘枝
作者：張祜（唐）

紅鉛拂臉細腰人，金繡羅衫軟著身。長恐舞時殘拍盡，卻思雲雨更無因。
楚州韋中丞箜篌
作者：張祜（唐）

千重鉤鎖撼金鈴，萬顆真珠瀉玉瓶。恰值滿堂人慾醉，甲光才觸一時醒。
邊上逢歌者
作者：張祜（唐）

垂老秋歌出塞庭，遏雲相付舊秦青。少年翻擲新聲盡，卻向人前側耳聽。
馬嵬歸
作者：張祜（唐）

雲愁鳥恨驛坡前，孑孑龍旗指望賢。無複一生重語事，柘黃衫袖掩潸然。
塞上聞笛
作者：張祜（唐）

一夜梅花笛裡飛，冷沙晴檻月光輝。北風吹盡向何處，高入塞雲燕雁稀。
經舊遊
作者：張祜（唐）

去年來送行人處，依舊蟲聲古岸南。斜日照溪雲影斷，水葓花穗倒空潭。
東山寺
作者：張祜（唐）

寒色蒼蒼老柏風，石苔清滑露光融。半夜四山鐘磬盡，水精宮殿月玲瓏。
峰頂寺
作者：張祜（唐）

月明如水山頭寺，仰面看天石上行。夜半深廊人語定，一枝鬆動鶴來聲。
題潤州鶴林寺
作者：張祜（唐）

古寺名僧多異時，道情虛遣俗情悲。千年鶴在市朝變，來去舊山人不知。
題勝上人山房
作者：張祜（唐）

清晝房廊山半開，一瓶新汲灑莓苔。古松百尺始生葉，颯颯風聲天上來。
李夫人詞
作者：張祜（唐）

延年不語望三星，莫說夫人上涕零。爭奈世間惆悵在，甘泉宮夜看圖形。
題金陵渡
作者：張祜（唐）

金陵津渡小山樓，一宿行人自可愁。潮落夜江斜月裡，兩三星火是瓜州。
過陰陵
作者：張祜（唐）

壯士悽惶到山下，行人惆悵上山頭。生前此路已迷失，寂寞孤魂何處遊。
縱遊淮南
作者：張祜（唐）

十裡長街市井連，月明橋上看神仙。人生只合揚州死，禪智山光好墓田。
登樂遊原
作者：張祜（唐）

幾年詩酒滯江幹，水積雲重思萬端。今日南方惆悵盡，樂遊原上見長安。
過石頭城
作者：張祜（唐）

累累墟墓葬西原，六代同歸蔓草根。唯是歲華流盡處，石頭城下水千痕。
黃蜀葵花
作者：張祜（唐）

名花八葉嫩黃金，色照書窗透竹林。無奈美人閑把嗅，直疑檀口印中心。
楊花
作者：張祜（唐）

散亂隨風處處勻，庭前幾日雪花新。無端惹著潘郎鬢，驚殺綠窗紅粉人。
薔薇花
作者：張祜（唐）

曉風抹盡燕支顆，夜雨催成蜀錦機。當晝開時正明媚，故鄉疑是買臣歸。
戲顏郎中獵
作者：張祜（唐）

忽聞射獵出軍城，人著戎衣馬帶纓。倒把角弓呈一箭，滿川狐兔當頭行。
江上旅泊呈杜員外
作者：張祜（唐）

牛渚南來沙岸長，遠吟佳句望池陽。野人未必非毛遂，太守還須是孟嘗。
容兒缽頭
作者：張祜（唐）

爭走金車叱鞅牛，笑聲唯是說千秋。兩邊角子羊門裡，猶學容兒弄缽頭。
熱戲樂
作者：張祜（唐）

熱戲爭心劇火燒，銅槌暗熱不相饒。上皇失喜甯王笑，百尺幢竿果動搖。
玉環琵琶
作者：張祜（唐）

宮樓一曲琵琶聲，滿眼雲山是去程。回顧段師非汝意，玉環休把恨分明。
題酸棗驛前碑
作者：張祜（唐）

蒼苔古澀自雕疏，誰道中郎筆力餘。長愛當時遇王粲，每來碑下不關書。
題朱兵曹山居
作者：張祜（唐）

朱氏西齋萬卷書，水門山闊自高疏。我來穿穴非無意，願向君家作壁魚。
題畫僧二首
作者：張祜（唐）

骨峭情高彼岸人，一杯長泛海為津。僧儀又入清流品，卻恐前生是許詢。瘦頸隆肩碧眼生，翰林親贊虎頭能。終年不語看如意，似證禪心入大乘。
送走馬使
作者：張祜（唐）

新樣花文配蜀羅，同心雙帶蹙金蛾。慣將喉舌傳軍好，馬跡鈴聲遍兩河。
題禦溝
作者：張祜（唐）

萬樹垂楊拂禦溝，溶溶漾漾繞神州。都緣濟物心無阻，從此恩波處處流。
題青龍寺
作者：張祜（唐）

二十年沈滄海間，一遊京國也應閑。人人盡到求名處，獨向青龍寺看山。
硫黃
作者：張祜（唐）

一粒硫黃入貴門，寢堂深處問玄言。時人盡說韋山甫，昨日餘幹吊子孫。
散花樓
作者：張祜（唐）

錦江城外錦城頭，回望秦川上軫憂。正值血魂來夢裡，杜鵑聲在散花樓。
王家五絃
作者：張祜（唐）

五條弦出萬端情，撚撥間關漫態生。唯羨風流田太守，小金鈴子耳邊鳴。
聽薛陽陶吹蘆管
作者：張祜（唐）

紫清人下薛陽陶，末曲新笳調更高。無奈一聲天外絕，百年已死斷腸刀。
過汾水關
作者：張祜（唐）

千里南來背日行，關門無事一侯嬴。山根百尺路前去，十夜耳中汾水聲。
櫻桃
作者：張祜（唐）

石榴未拆梅猶小，愛此山花四五株。斜日庭前風嫋嫋，碧油千片漏紅珠。
酬淩秀才惠枕
作者：張祜（唐）

八寸黃楊惠不輕，虎頭光照簟文清。空心想此緣成夢，拔劍燈前一夜行。
感春申君
作者：張祜（唐）

薄俗何心議感恩，諂容卑跡賴君門。春申還道三千客，寂寞無人殺李園。
孟才人歎
作者：張祜（唐）

偶因歌態詠嬌嚬，傳唱宮中十二春。卻為一聲河滿子，下泉須吊舊才人。
聽簡上人吹蘆管三首
作者：張祜（唐）

蜀國僧吹蘆一枝，隴西遊客淚先垂。至今留得新聲在，卻為中原人不知。細蘆僧管夜沉沉，越鳥巴猿寄恨吟。吹到耳邊聲盡處，一條絲斷碧雲心。月落江城樹繞鴉，一聲蘆管是天涯。分明西國人來說，赤佛堂西是漢家。
聽嶽州徐員外彈琴
作者：張祜（唐）

玉律潛符一古琴，哲人心見聖人心。盡日南風似遺意，九疑猿鳥滿山吟。
鉤弋夫人詞
作者：張祜（唐）

惆悵雲陵事不回，萬金重更築仙台。莫言天上無訊息，猶是夫人作鳥來。
鴻溝
作者：張祜（唐）

龍蛇百戰爭天下，各制雄心指此溝。寧似九州分國土，地圖初割海中流。
悲納鐵
作者：張祜（唐）

長聞為政古諸侯，使佩刀人盡佩牛。誰謂今來正耕墾，卻銷農器作戈矛。
胡渭州
作者：張祜（唐）

亭亭孤月照行舟，寂寂長江萬裡流。鄉國不知何處是，雲山漫漫使人愁。
破陣樂
作者：張祜（唐）

秋風四面足風沙，塞外徵人暫別家。千里不辭行路遠，時光早晚到天涯。
楓橋
作者：張祜（唐）

長洲苑外草蕭蕭，卻算遊城歲月遙。唯有別時今不忘，暮煙疏雨過楓橋。
句
作者：張祜（唐）

萬國見清道，一身成白頭。（《上令狐相公》。以下見《紀事》）此地榮辱盛，豈宜山中人。椿兒繞樹春園裡，桂子尋花夜月中。一身扶杖二兒隨。夏雨蓮苞破，秋風桂子凋。（《題天竺寺》。以下並見《海錄碎事》）杜鵑花發杜鵑叫，烏臼花生烏臼啼。茶風無奈筆，酒禿不勝簪。
山中言事
作者：方幹（唐）

日與村家事漸同，燒松啜茗學鄰翁。池塘月撼芙蕖浪，山陰釣叟無知己，窺鏡撏多鬢欲空。
題陶詳校書陽羨隱居
作者：方幹（唐）

芸香署裡從容步，陽羨山中嘯傲情。竿底紫鱗輸釣伴，便泛扁舟應未得，鴟夷棄相始垂名。
秋晚林中寄賓幕
作者：方幹（唐）

八月蕭條九月時，沙蟬海燕各分飛。杯盂未稱嘗生酒，無過縱有家山思，印綬留連爭得歸。
與鄉人鑒休上人別
作者：方幹（唐）

此日因師話鄉裡，故鄉風土我偏諳。一枝竹葉如溪北，如今休作還家意，兩須垂絲已不堪。
送王霖赴舉
作者：方幹（唐）

自古主司看薦士，明年應是不參差。須憑吉夢為先兆，郤詵可要真訊息，只向春前便得知。
思越中舊遊寄友
作者：方幹（唐）

甸外山川無越國，依稀只似劍門西。鏡中疊浪搖星斗，此中曾是同遊處，迢遞尋君夢不迷。
陪胡中丞泛湖
作者：方幹（唐）

仙舟仙樂醉行春，上界稀逢下界人。綺繡峰前聞野鶴，凡許從容誰不幸，就中光顯是州民。
敘雪獻員外
作者：方幹（唐）

紛紜宛轉更堪看，壓竹摧巢井徑漫。風柳細條黏不得，謝守來吟才更逸，郢詞先至彩毫端。
王將軍
作者：方幹（唐）

大志無心守章句，終懷上略致殊功。保寧帝業青萍在，將星依舊當文座，應念愚儒命未通。
陽亭言事獻漳州於使君
作者：方幹（唐）

重疊山前對酒樽，騰騰兀兀度朝昏。平明疏磬白雲寺，旅人寄食逢黃菊，每見故人思故園。
海石榴
作者：方幹（唐）

亭際夭妍日日看，每朝顏色一般般。滿枝猶待春風力，久長年少應難得，忍不叢邊到夜觀。
嘉興許明府
作者：方幹（唐）

檇李轉聞風教好，重門夜不上重關。腰懸墨綬三年外，升沈路別情猶在，不忘鄉中舊往還。
再題路支使南亭
作者：方幹（唐）

行處避松兼礙石，即須門徑落斜開。愛邀舊友看漁釣，睡時分得江淹夢，五色毫端弄逸才。
路支使小池
作者：方幹（唐）

廣狹偶然非制定，猶將方寸像滄溟。一泓春水無多浪，主人垂釣常來此，雖把魚竿醉未醒。
哭江西處士陳陶
作者：方幹（唐）

壽盡天年命不通，釣溪吟月便成翁。雖雲掛劍來墳上，南華至理須齊物，生死即應無異同。
越中言事二首
作者：方幹（唐）

異術閑和合聖明，湖光浩氣共澄清。郭中雲吐啼猿寺，遊人今日又明日，不覺鏡中新發生。雲霞水木共蒼蒼，元化分功秀一方。百里湖波輕撼月，終歲逍遙仁術內，無名甘老買臣鄉。
題龍瑞觀兼呈徐尊師
作者：方幹（唐）

或雨或雲常不定，地靈雲雨自無時。世人莫識神方字，此中唯有師知我，未得尋師即夢師。
送陳秀才將遊霅上便議北歸
作者：方幹（唐）

婆娑戀酒山花盡，繞繚還家水路通。轉楫擬從青草岸，詩句因餘更孤峭，書題不合忘江東。
送吳彥融赴舉
作者：方幹（唐）

用心精至自無疑，千萬人中似汝稀。上國才將五字去，想見明年榜前事，當時分散著來衣。
同蕭山陳長官縣樓登望
作者：方幹（唐）

坐看南北與西東，遠近無非禮義中。一縣繁花香送雨，仲叔受恩多感戀，裴回卻怕酒壺空。
送何道者
作者：方幹（唐）

何事忽來還忽去，孤雲不定鶴情高。真經與術添年壽，遍尋巖洞求仙者，即恐無人似爾曹。
酬將作於少監
作者：方幹（唐）

由來至寶出毫端，五色炎光照室寒。仰望孤峰知聳峻，不是散齋兼拭目，尋常未便借人看。
雪中寄殷道士
作者：方幹（唐）

大片紛紛小片輕，雨和風擊更縱橫。園林入夜寒光動，山陰道士吟多興，六出花邊五字成。
宋從事
作者：方幹（唐）

出眾仙才是謫仙，裁霞曳繡一篇篇。雖將潔白酬知己，冥搜太苦神應乏，心在虛無更那邊。
出山寄蘇從事
作者：方幹（唐）

寸心似火頻求薦，兩鬢如霜始息機。隔岸雞鳴春耨去，多謝元瑜憐野賤，時回車馬發光輝。
送杭州李員外
作者：方幹（唐）

政成何用滿三年，上界群仙待謫仙。便赴新恩歸紫禁，必恐駐班留立位，前程一步是爐煙。
贈李支使
作者：方幹（唐）

藥成平地是寥天，三十人中最少年。白雪振聲來輦下，一等孔門為弟子，愚儒獨自賦歸田。
盧卓山人畫水
作者：方幹（唐）

常聞畫石不畫水，畫水至難君得名。海色未將藍汁染，坐久神迷不能決，卻疑身在小蓬瀛。
廢宅
作者：方幹（唐）

主人何處獨裴回，流水自流花自開。若見故交皆散去，應是曾經惡風雨，修桐半折損琴材。
題寶林山禪院
作者：方幹（唐）

山捧亭臺郭繞山，遙盤蒼翠到山巔。巖中古井雖通海，我來可要歸禪老，一寸寒灰已達玄。
題越州袁秀才林亭
作者：方幹（唐）

清邃林亭指畫開，幽巖別派像天臺。坐牽蕉葉題詩句，終年此地為吟伴，早起尋君薄暮回。
題龜山穆上人院
作者：方幹（唐）

修持百法過半百，日往月來心更堅。床上水雲隨坐夏，我愛尋師師訪我，只應尋訪是因緣。
贈美人四首
作者：方幹（唐）

直緣多藝用心勞，心路玲瓏格調高。舞袖低徊真蛺蝶，才會雨雲須別去，語慚不及琵琶槽。嚴冬忽作看花日，盛暑翻為見雪時。坐上弄嬌聲不轉，年幾未多猶怯在，些些私語怕人疑。酒蘊天然自性靈，人間有藝總關情。剝蔥十指轉籌疾，若教梅尉無仙骨，爭得仙娥駐玉京。昔日仙人今玉人，深冬相見亦如春。倍酬金價微含笑，百年別後知誰在，須遣丹青畫取真。
聽段處士彈琴
作者：方幹（唐）

幾年調弄七條絲，元化分功十指知。泉迸幽音離石底，唯有此時心更靜，聲聲可作後人師。
初歸鏡中寄陳端公
作者：方幹（唐）

去歲離家今歲歸，孤帆夢向鳥前飛。必知蘆筍侵沙井，故交若問逍遙事，玄冕何曾勝葦衣。
再題龍泉寺上方
作者：方幹（唐）

牛鬥正齊群木末，鳥行橫截眾山腰。路盤砌下兼穿竹，未能割得繁華去，難向此中甘寂寞。
於秀才小池
作者：方幹（唐）

一泓瀲灩複澄明，半日功夫劚小庭。佔地未過四五尺，才見規模識方寸，知君立意象滄溟。
敘錢塘異勝
作者：方幹（唐）

暖景融融寒景清，越颱風送曉鐘聲。四郊遠火燒煙月，謝公吟處依稀在，千古無人繼盛名。
贈中巖王處士
作者：方幹（唐）

垂楊嫋嫋草芊芊，氣象清深似洞天。援筆便成鸚鵡賦，直恐剛腸閑未得，醉吟爭奈被才牽。
初歸故里獻侯郎中
作者：方幹（唐）

常思舊裡欲歸難，已作歸心即自寬。此日早知無爵位，不是幽愚望榮忝，君侯異禮亦何安。
歸睦州中路寄侯郎中
作者：方幹（唐）

顏巷蕭條知命後，膺門感激受恩初。卻容鶴發還蝸舍，鄉中自古為儒者，誰得公侯降尺書。
題報恩寺上方
作者：方幹（唐）

來來先上上方看，眼界無窮世界寬。巖溜噴空晴似雨，清峭關心惜歸去，他時夢到亦難判。
送永嘉王令之任二首
作者：方幹（唐）

定擬孜孜化海邊，須判素發侮流年。波濤不應雙溪水，前賢未必全堪學，莫讀當時歸去篇。雖展縣圖如到縣，五程猶入縉雲東。山間閣道盤巖底，字人若用非常術，唯要旬時便立功。
鹽官王長官新創瑞隱亭
作者：方幹（唐）

指畫便分元化力，週迴秀絕自清機。孤雲戀石尋常住，明年秩滿難將去，何似先教畫取歸。
李戶曹小妓天得善擊越器以成曲章
作者：方幹（唐）

越器敲來曲調成，腕頭勻滑自輕清。隨風搖曳有餘韻，若教進上梨園去，眾樂無由更擅名。
歲晚言事寄鄉中親友
作者：方幹（唐）

急景蒼茫晝若昏，夜風乾峭觸前軒。寒威半入龍蛇窟，尺書未達年應老，先被新春入故園。
贈孫百篇
作者：方幹（唐）

禦題百首思縱橫，半日功夫舉世名。羽翼便從吟處出，才子風流複年少，無愁高臥不公卿。
贈夏侯評事
作者：方幹（唐）

傍窺盛德與高節，緬想應無前後人。講論參同深到骨，朱紫侯門猶不見，可知岐路有風塵。
送鄭端公
作者：方幹（唐）

聖主佇知宣室事，豈容才子滯長沙。隨珠此去方酬德，應憐寂寞滄洲客，煙漢塵泥相去賒。
題故人廢宅二首
作者：方幹（唐）

舉目淒涼入破門，鮫人一飯尚知恩。閑花舊識猶含笑，壺觴笑詠隨風去，唯有聲聲蜀帝魂。寒莎野樹入荒庭，風雨蕭蕭不掩扃。舊徑已知無孟竹，薄暮停車更悽愴，山陽鄰笛若為聽。
寄於少監
作者：方幹（唐）

修持清苦振佳聲，眾鳥那知一鶚情。躡履三千皆後學，從此雲泥更懸闊，漁翁不合見公卿。
和剡縣陳明府登縣樓
作者：方幹（唐）

郭裡人家如掌上，簷前樹木映窗櫺。煙霞若接天臺地，綵衣才子多吟嘯，公退時時見畫屏。
項洙處士畫水墨釣臺
作者：方幹（唐）

畫石畫松無兩般，猶嫌瀑布畫聲難。雖雲智惠生靈府，我家曾寄雙臺下，往往開圖盡日看。
太湖詩：初入太湖
作者：皮日休（唐）

聞有太湖名，十年未曾識。今朝得遊泛，大笑稱平昔。一舍行胥塘，盡日到震澤。三萬六千頃，千頃頗黎色。連空淡無纇，照野平絕隙。好放青翰舟，堪弄白玉笛。疏岑七十二，eH々露矛戟。悠然嘯傲去，天上搖畫艗。西風乍獵獵，驚波罨涵碧。倏忽雷陣吼，須臾玉崖坼。樹動為蜃尾，山浮似鼇脊。落照射鴻溶，清輝蕩拋cQ。雲輕似可染，霞爛如堪摘。漸暝無處泊，挽帆從所適。枕下聞澎湃，肌上生瘮t7。討異足邅回，尋幽多阻隔。願風與良便，吹入神仙宅。甘將一蘊書，永事嵩山伯。
太湖詩：曉次神景宮
作者：皮日休（唐）

夜半幽夢中，扁舟似鳧躍。曉來到何許，俄倚包山腳。三百六十丈，攢空利如削。遐瞻但徙倚，欲上先矍鑠。濃露濕莎裳，淺泉漸草屩。行行未一裡，節境轉寂寞。靜徑侵泬寥，仙扉傍巖崿。松聲正凊絕，海日方照灼。欻臨幽虛天，萬想皆擺落。壇靈有芝菌，殿聖無鳥雀。瓊幃自迴旋，錦旌空粲錯。鼎氣為龍虎，香煙混丹雘。凝看出次雲，默聽語時鶴。綠書不可注，雲笈應無鑰。晴來鳥思喜，崦裡花光弱。天籟如擊琴，泉聲似摐鐸。清齋洞前院，敢負玄科約。空中悉羽章，地上皆靈藥。金醴可酣暢，玉豉堪咀嚼。存心服燕胎，叩齒讀龍蹻。福地七十二，茲焉永堪託。在獸乏虎貙，於蟲不毒蠚。嘗聞擇骨錄，仙志非可作。綠腸既朱髓，青肝複紫絡。伊餘乏此相，天與形貌惡。每嗟原憲瘇，常苦齊侯瘧。終然合委頓，剛亦慕寥廓。三茅亦常住，竟與珪組薄。欲問包山神，來賒少巖壑。